open-index/open-wikipedia-markdown huggingface dataset:
Skjerf

**Skjerf** (fra fransk *écharpe*, ‘armbind, langsjal’) er et tøystykke til å ha rundt halsen, eventuelt over hode som et skaut eller på skuldrene som et pynteskjerf, sjal. Plagget benyttes av både kvinner og menn og er vanligvis langt, smalt og rektangulært.

Hovedårsaken til at man bruker skjerf er å verne seg mot kulde men også som pynt og mote. I andre deler av verden bruker man skjerf for verne seg mot støv, sand eller sollys. Skjerf kan være laget av stort sett alle typer tekstiler, det vanligste materialet idag er polyester, men både ull og silke brukes. Tykkere stoffer brukes når man skal holde seg varm tynnere stoffer til pynteskjerf. Produksjonsmetodene varierer men strikking og veving er vanlig. 

Skjerf kan også benyttes i religiøse sammenhenger. I Den norske kirke, brukes skjerf som en del av prestens liturgiske drakt. Dette skjerfet kalles ofte en stola og bæres over skuldrene. Fargen på stolaen kan variere avhengig av kirkeåret og den spesifikke gudstjenesten. I islam er hijab et skjerf som mange muslimske kvinner bruker for å dekke håret og noen ganger også skuldrene. Dette er en del av deres religiøse praksis og symboliserer beskjedenthet og tro. I jødedommen brukes tallit, et bønneskjerf, av menn under bønn. Sikhiske menn og noen kvinner bruker et skjerf kalt dastar eller turban for å dekke håret, som en del av deres religiøse praksis og identitet.

Mange sportsfans bruker skjerf med lagets farger og logo for å vise støtte og tilhørighet til sitt favorittlag, spesielt under kamper og arrangementer. Universiteter, høyskoler og videregående skoler, som for eksempel NTNU, har skjerf med sin logo. Også enkelte organisasjoner og arbeidsplasser har skjerf som kan brukes for å uttrykke tilhørighet.

Til folkedrakter i en lang rekke land er skjerf en del av drakten. I tradisjonelle mannsdrakter fra Kosovo brukes skjerf ofte rundt hodet som en del av hodeplagget. I noen spanske folkedrakter, som de som brukes i regionen Andalusia, kan skjerf brukes som en del av flamenco drakten. Disse skjerfene er ofte dekorative og bæres over skuldrene eller rundt livet. Selv om skjerf ikke er en tradisjonell del av kimonoen, kan de brukes som tilbehør i moderne tolkninger av tradisjonelle japanske klær, spesielt i kaldere vær. Også til bunader blir skjerf brukt. Hardangerbunad: Kvinner bruker ofte et hvitt eller brodert skjerf rundt halsen. Telemarksbunad: Både Øst-Telemark og Vest-Telemark bunader kan inkludere skjerf, ofte i silke eller ull, som bæres over skuldrene. Nordlandsbunad: Kvinner kan bruke et silke- eller ullskjerf som en del av drakten. Nordlandsbunad: Kvinner kan bruke et silke- eller ullskjerf som en del av drakten. Rogalandbunad: Skjerf i silke eller ull er vanlig, og de kan være dekorert med tradisjonelle mønstre. Gudbrandsdalsbunad: Kvinner kan bruke et skjerf rundt halsen, ofte i silke med broderier.

## Se også
* Palestinaskjerf
* Sjal
* Skaut
* Halstørkle, slips
* Boa
Anne-Mette Bredahl

**Anne-Mette Bredahl** (født 28. juni 1964) er en dansk, funksjonshemmet langrennsløper. 

Hun var født med dårlig syn. Synet ble gradvis dårligere, og da hun var 23 år gammel ble hun blind. Hun konkurrerer i klassen B1.

Per 2012 var hun stipendiat ved Norges idrettshøgskole, tilknyttet prosjektet *Handikap, eksistens og fysisk aktivitet*, som hørte inn under fagområdet *Fysisk aktivitet og funksjonshemming*.

## Meritter
* Paralympiske vinterleker 2006
** 4.&nbsp;plass på 12,5 km langrenn
** 5.&nbsp;plass i skiskyting

* Paralympiske vinterleker 2002
** 4.&nbsp;plass på 5 km langrenn
** 5.&nbsp;plass på 10 km langrenn
** 6.&nbsp;plass i skiskyting

* World cup 2001
** Gull i skiskyting, Guide Per Olve Tobiassen
** Bronse på 5 km langrenn

* VM 2000
** Gull i skiskyting
** Gull på 15 km langrenn
** 5.&nbsp;plass på 5 km langrenn
** 7.&nbsp;plass på 10 km langrenn

* Paralympiske vinterleker 1998
** Gull på 10 km langrenn
** Bronse i skiskyting
** 4.&nbsp;plass på 5 km langrenn
** 10.-plass på 15 km langrenn

* Paralympiske vinterleker 1994
** Gull i skiskyting
** Bronse på 5 km langrenn
** Bronse på 15 km langrenn
** 5.&nbsp;plass på 10 km langrenn

* Paralympiske vinterleker 1992
** 5.&nbsp;plass på 5 km langrenn
** 6.&nbsp;plass på 10 km langrenn

## Referanser


## Eksterne lenker
* Presentasjon på Norges idrettshøgskole (arkivert)
FAD

* Fornyings-, administrasjons- og kirkedepartementet
* Forsvarets anleggsdirektorat
* Fish aggregating device
Kafue (elv)

**Kafue** er Zambias mest sentrale elv – halve befolkningen bor i dens nedslagsfelt – og den største som i sin helhet ligger innenfor landets grenser. Den har sin kilde i Zambia på 1350 moh i et relativt flatt sumpområde som ligger 120 km nordvest for Chingola, ikke langt fra grensen mot Den demokratiske republikken Kongo. Den renner sørøstover, i utkanten av Chingola by (gjennom gruveområdet Nchanga) og i utkanten av Kitwe. I Kitwe skifter den retning, og renner sørvestover gjennom Lukanga-sumpene og deretter Kafue nasjonalpark. 

Ved Itezhi-Tezhi skifter Kafue igjen retning, og blir tvunget østover. Demningen Itezhi-Tezhi ble ferdigstilt 1977. Etter demningen begynner Kafue-slettene, som er opp til 50 km brede, og som elven oversvømmer regelmessig. Mellom Itezhi-Tezhi og byen Kafue 250 km lenger øst er det vanskelig for trafikk å krysse elven, og slettene deler derfor landet i en nordlig og sørlig del. Etter Kafue by begynner Kafue-kløften som fører vannet med et fall på 550 m ned til Zambezi-elven ikke langt fra Chirundu. Zambesi er grenseelven mellom Zambia og Zimbabwe).

Kafue-elven har en lengde på om lag 1600 kilometer, og har et nedslagsfelt på 152 000 km².

## Referanser
Jens P. Vogt

**Jens Theodor Paludan Vogt** (født 23. september 1830, død 25. oktober 1892 var en norsk ingeniør og Christiania Sporveisselskabs grunnlegger og første direktør.

Han vokste opp i Fiskum i Øvre Eiker og var gift med Johanne Collett. En av deres sønner var dikteren Nils Collett Vogt.

Ideen til en hestesporvei fikk han fra en reise til New York, og finansierte ved hjelp av aksjer sporveien i Kristiania, som ble trukket av hester bragt inn fra Normandie. Etter at han hadde blitt driftsbestyrer i sporveisselskapet, flyttet han 1877 til Homansbyen i Oslo, der han hadde bygd en villa i Josefines gate 10.

## Referanser

## Litteratur
*
## Eksterne lenker
*
Danmark under Paralympiske vinterleker 2002

**[[Danmark]]** deltok med én deltaker i de **[[Paralympiske vinterleker 2002|paralympiske vinterlekene 2002]]** i Salt Lake City, USA. 

## Medaljer

## Deltakere
;Langrenn/Skiskyting
:Anne-Mette Bredahl

## Kilder
* Utøversøk på lekenes offisielle hjemmeside

## Se også
* Danmark ved de paralympiske leker
Junkers Flugzeug und Motorenwerke

**Junkers Flugzeug und Motorenwerke AG** var en tysk flyprodusent, etablert av professor Hugo Junkers i Dessau 24. april 1919 som **Junkers Flugzeug Werke AG**. Før etableringen hadde Hugo Junkers allerede startet en motorfabrikk i 1913, og bygget sitt første fly i 1915. Han slo seg sammen med Anthony Fokker og etablerte **Junkers-Fokker-Werke AG** 20. oktober 1917, men konflikter mellom de to fikk Hugo Junkers til å bryte ut og starte opp for seg selv. Junkers etablerte også **[[Flygindustri AB]]** i Malmö på 20-tallet for å unngå restriksjonene på tysk flyindustri og **Junkers Motorenbau GmbH** for produksjon av flymotorer. Etter Hugo Junkers bortgang i 1935 ble foretakene overtatt av den tyske stat og samlet under navnet **Junkers Flugzeug und Motorenwerke AG**.

Junkers utviklet og produserte en rekke flytyper for Luftwaffe før og under den andre verdenskrig. Blant de mest sentrale er transportflyet Ju 52, stupbombeflyet Ju 87 Stuka og bombeflyet Ju 88. Produksjonen av fly stoppet med slutten av den andre verdenskrig, men produksjon av flymotorer fortsatte under Junkers-navnet fram til 1975 da de ble kjøpt opp av Messerschmitt-Bölkow-Blohm.

## Fly produsert av Junkers

*Junkers J1, 1915
*Junkers J2, 1916
*Junkers F13, passasjerfly, 1919
*Junkers-Larsen JL-6, passasjerfly, 1920
*Junkers-Larsen JL-12, miliærfly, 1921
*Junkers A50, sportsfly, 1929
*Junkers G 24, tre motors passasjer-, transport- og bombefly, 1924
*Junkers G 38, fire motors transportfly, 1929
*Junkers W 33, enmotors transportfly, 1926
*Junkers W 34, enmotors transportfly, rekognoseringsfly – utviklet fra W33, 1933
*Junkers Ju 52 *Tante Ju*, passasjer-, transport- og bombefly
*Junkers Ef 61, jager- og rekognoseringsfly – prototype
*Junkers Ju 86, bombe- og rekognoseringsfly
*Junkers Ju 87 *Stuka*, stupbombefly
*Junkers Ju 88, bombe- og rekognoseringsfly, nattjager
*Junkers Ju 89, sivilt fly, tungt bombefly – prototype
*Junkers Ju 90, sivilt fly, transportfly
*Junkers Ju 188, *Rächer* (Hevner), bombefly
*Junkers Ju 248, versjon av Me 263
*Junkers Ju 252, transportfly
*Junkers Ju 287, tungt bombefly – prototype
*Junkers Ju 288, bombefly – prototype
*Junkers Ju 290, transportfly, patruljefly
*Junkers Ju 322 *Mammut*, transport glidefly – prototype, 1941
*Junkers Ju 352 *Herkules*, transport
*Junkers Ju 388 *Störtebeker* (kjent tysk pirat), rekognoseringsfly, nattjager
*Junkers Ju 390, lang-distanse bombefly – *Amerika Bomber* prototype
*Junkers Ju 488, tungt bombefly
*Junkers EF 132, tungt bombefly

## Flymotorer produsert av Junkers

*Junkers JL2
*Junkers JL5
*Junkers Jumo 205
*Junkers Jumo 210
*Junkers Jumo 211
*Junkers Jumo 213
*Junkers Jumo 222
*Junkers Jumo 004
## Eksterne lenker
*
Sons of Angels

**Sons of Angels** var et norsk hardrock-band som ble startet i 1989 av Torstein Bieler (bass) og  Lars Kilevold (keyboards). 

Andre medlemmer var Hans-Olav Solli (vokalist), Staffan William-Olsson (gitar) og Geir Digernes (trommer). Bandet dro til USA i 1989, signerte med Atlantic Records og solgte over 150 000 eksemplarer av debutalbumet *Sons of Angels* fra 1990. 

Bandet fikk en hit med sangen «Cowgirl». I 1991 brøt de med Atlantic Records. De startet innspillingen av et nytt album, men etter hvert gikk bandet i oppløsning. 

Sons of Angels' låter ble utgitt på et eget album i 2001. Samtidig gjorde bandet et lite comeback med Solli og William-Olsson og Geir Digernes fra originalbesetningen.

## Diskografi
* *[[Sons of Angels (album)|Sons of Angels]]* (Atlantic, 1990) 
* *[[Slumber With the Lions]]* (Z Records, 2001)

## Eksterne lenker
*
Langvassåga

**Langvassåga** er ei elv i Rana kommune i Nordland. Elva har utspring fra Langvatnet og renner i sørøstlig retning til den munner ut i Ranelva sør for Røssvoll.

Oppdemningen av Ranelva ved Reinforsen kraftverk medfører at vannet fra Ranelva tidvis renner oppover Langvassåga og ut i Langvatnet. Strømretningen i Langvassåga avhenger av vannstanden i Langvatnet, vannføringen i Røvassåga og Ranelva, lukestillingene i Reinfossen dam og driften i Langvatn kraftverk.

Europavei 6 påsserer over elva like før samløpet med Ranelva. Langvassbrua (Røssvollbrua) ble ferdigstilt i 1907.

## Referanser





Fil:Bridge at Langvassåga.JPG|Brua på E6 over Langvassåga like før elven møter Ranelva
Fil:Langvassåga 01.JPG|Langvassåga vest for brua
Fil:Langvassåga 03.JPG|Langvassågas møte med Ranelva øst for brua
Fil:Mo i Rana Røssvoll..JPG|Røvassåga inn fra venstre der den møter Langvassåga.
Knut Olav Ystaas

**Knut Olav Ystaas** (født 1974) er en norsk tidligere fotballspiller og -trener som spilte for Kopervik Idrettslag. Han startet i Kopervik, men hadde også opphold i SK Vedavåg Karmøy og FK Haugesund, der han blant annet skåret i en kamp mot Rosenborg.
Han spilte helst i angrep, men kunne også fungere i andre posisjoner på banen.

I 2007-sesongen var han spillende trener for Kopervik og var veldig nær opprykk til 2. divisjon, men tapte for Randaberg IL i kvalifiseringen. Etter sesongen la han opp på grunn av skader, men fortsatte som trener med opprykk som resultat i 2008. Etter opprykket forlot han stillingen som trener i KIL, og overlot jobben til assistentrener Tore Emberland. Han er nå ansatt som sportslig leder i Kopervik IL.

## Referanser


## Eksterne lenker
*
Rigoberto Urán

**Rigoberto Urán Urán** (født 1987) er en colombiansk landeveissyklist. Hans største meritt er sølvmedaljen i landeveisrittet under Sommer-OL 2012 i London. I 2013 kom han til Giro d'Italia som hjelperytter for Bradley Wiggins som var en av de største favorittene til å vinne sammenlagt. Wiggins måtte gi seg på grunn av sykdom, og Urán endte selv på andreplass.

Han la opp etter 2024-sesongen.

## Meritter

;2007
: 9.-plass sammenlagt Sveits rundt
:: 1.-plass, 8. etappe
: Etappe 2b Euskal Bizikleta
;2008
: 2.-plass sammenlagt Catalonia rundt
: 3.-plass Lombardia rundt
;2011
: Syklet i Maillot blanc  fra etappe 14–17, Tour de France
;2012
: Etappe 4 Catalonia rundt
: Ungdomstrøya Giro d'Italia
: Sølv, landeveisrittet under Sommer-OL 2012
: Gran Piemonte
;2013
:2.-plass sammenlagt, Giro d'Italia
::10. etappe 
;2014
:12. etappe av Giro d'Italia
;2015
:Grand Prix Cycliste de Québec
;2017
:9. etappe, Tour de France
:Milano–Torino
;2018
:5. etappe, Colombia Oro y Paz
:3. etappe, Tour of Slovenia
;2021
:7. etappe (ITT), Sveits rundt
;2022
:17. etappe, Vuelta a España

## Referanser


## Eksterne lenker
* 
*
Royal Geographical Society

**Royal Geographical Society** er Storbritannias geografiske selskap. Det ble grunnlagt i 1830 under navnet *Geographical Society of London for the advancement of geographical science*. Selskapets første beskytter var kong William IV, og det tok opp i seg flere andre geografiske selskap, som *Association for Promoting the Discovery of the Interior Parts of Africa*, *Raleigh Club* og *Palestine Association*. 

## Referanser


## Eksterne lenker
* Royal Geographical Society
* Royal Geographical Society Picture Library
Bendik Wold

**Bendik Wold** (født 7. november 1979) er en norsk forlegger, journalist og debattant. Han er født i Trondheim, og har vokst opp på Hamar. 

## Liv og virke
Wold var aktiv i Hamar og Hedmark Sosialistisk Ungdom da han gikk på Hamar katedralskole, og kom senere inn i sentralstyret.  

I 1999 begynte han som kulturjournalist i *[[Klassekampen]]* under Jon Michelet som sjefredaktør. I 2002 fikk han stillingen som litteraturredaktør i *[[Morgenbladet]]*, men i 2006 gikk han tilbake til *Klassekampen*, som redaktør for avisas nye litteratursatsing på lørdager, *Bokmagasinet*. I april 2008 sluttet Wold i *Klassekampen* for å starte Flamme Forlag sammen med forfatter Nils-Øivind Haagensen. I september 2016 ble Wold på nytt en del av Klassekampens kulturredaksjon, denne gangen som ny kulturredaktør etter Haakon Flemmen. 

Wold er gift med journalist og tidligere sjefredaktør i Morgenbladet Anna B. Jenssen. 

## Forfatterskap
I 2004 skrev Wold boka *[[Tredje venstre (bok)|Tredje venstre]]* (2005) sammen med Magnus Marsdal. I 2009 gav han, sammen med Nils-Øivind Haagensen, ut boka *[[Brenn ned skiten]].* Boka er et slags politisk-litterært manifest for forlaget Flamme, i form av en samling essays, artikler og intervjuer. Morgenbladet mente boka ville påkalle både begeistring og hoderysting. I 2018 gav Wold ut romanen *[https://www.gyldendal.no/skjoennlitteratur/romaner/canada-dry/p-410336-no/ Canada Dry] * - en halvt satirisk og halvt sentimental roman om et beskyttet, men besværlig liv i Norges hovedstad. Dagbladet gav boka terningkast fire, og anmeldelsen inneholdt uttrykk som "troverdig skildring", "språklig sikker" og "imponerende troverdig" om boka. Aftenpostens anmelder var litt mer lunken i sine uttalelser og mente at boka har "...gode partier, men utilfredsstillende slutt." 

## Bibliografi

* 2004: *Tredje venstre* (sammen med Magnus Marsdal) - Forlaget Oktober - ISBN 9788249502936 / ISBN 9788249503384
* 2009: *Brenn ned skiten* - Flamme forlag - ISBN 9788202296391
* 2018: *Canada Dry* - Gyldendal -  ISBN 9788205513082

## Referanser


## Eksterne lenker

* *[https://www.haugenbok.no/brenn-ned-skiten/haagensen-nils-oivind/wold-bendik/9788202296391 Brenn ned skiten]* på Haugenbok.no
* *[https://oktober.no/tredje-venstre Tredje venstre] * på Forlaget Oktober
* *[https://www.gyldendal.no/skjoennlitteratur/romaner/canada-dry/p-410336-no/ Canada Dry] * på Gyldendal.no
* Flamme forlag
Døgnvillhet

**Døgnvillhet** er et uttrykk for den fysiologiske reaksjon som inntreffer når man endrer kroppens døgnrytme, som for eksempel ved skiftarbeid eller ved å reise gjennom flere tidssoner med fly (kalt *jet lag*). Døgnvillhet er en døgnrytmeforstyrrelse av ikke-kronisk type.

Typiske tegn på døgnvillhet:
*Tretthet
*Desorientering
*Kvalme
*Hodepine
*Søvnløshet eller meget skiftende søvnrytme.
*Manglende appetitt
*Irritasjon
*Irrasjonalitet
*fordøyelsesproblemer 
*forstoppelse 
*diaré
*konsentrasjonsvansker 
*svimmelhet    

## Jet lag
Jet lag oppleves ofte verre når man reiser østover enn hvis man reiser vestover. Dette er fordi døgnet blir forkortet hvis man reiser østover og omvendt.

Kroppen har lettere for å tilpasse seg til et lenger døgn enn et kort. Vanligvis klarer man å korrigere døgnrytmen med 1 til 1½ timer hvert døgn.

## Behandling
Lys og sosiale faktorer hjelper til med å snu døgnrytmen. Lys om kvelden skyver døgnrytmen fremover i tid så man sover senere, lys om morgenen trekker døgnrytmen tilbake i tid så så man sover tidligere.

Medikamentet melatonin gitt 12 timer faseforskjøvet i forhold til lys kan også ha effekt, men er ikke like effektivt som systematisk lyseksponering.

En annen utprøvet metode er ved avreise å stille klokka likt ankomststedet og innrette søvnen deretter. Bruk sovetablett for å sove godt 6-7 timer på flyet og da forhåpentligvis våkne uthvilt for å gå «rett på jobb». Fordelen med metoden er at man slipper forberedelser og senere omstillingstid ved ankomst.

På mange nyere flytyper er det skjermer, enten i stolryggen foran passasjeren eller som nedfellskjermer i taket, og disse viser ofte kart (i forskjellig målestokk) over det området flyet befinner seg i. Her kan og avleses informasjon om klokkeslett på ankomststedet og tiden i den tidssonen flyet flyr over i øyeblikket. 

Et godt tiltak kan derfor være å stille klokken slik at riktig tid vises, fra tidssone til tidssone. Særlig gjelder dette for flyvninger østover, som for eksempel fra Europa til Asia. Dette kan for mange være til hjelp for å tilpasse seg etter tidssonene. 

## Referanser
Pedro Cea

**José Pedro Cea** (1900–1970) var en uruguayansk fotballspiller. Han var s toppscorer i fotball-VM 1930. Han scora utlikningsmålet 2&ndash;2 for Uruguay i finalen mot . Uruguay vant finalen 4&ndash;2. På klubbnivå spilte han på toppklubben Club Nacional de Football. Her vant han flere seriemesterskap.

Han vant også sommer-OL 1924 og sommer-OL 1928 for sitt land. Han døde 18 dager etter sin 70. bursdag.

## OL-medaljer
*  1924  Paris -  **Gull** i fotball  Uruguay  
*  1928  Amsterdam - **Gull** i fotball  Uruguay

## VM-medaljer
* 1930  Montevideo -  **Gull** i fotball 

## Referanser


## Eksterne lenker
*
Tore Keller

**Tore Bertil Gottfrid Keller** (1905–1988) var en svensk fotballspiller og elektriker. Han spilte for IK Sleipner og s landslag.

## Karriere
Han debuterte for IK Sleipner i Allsvenskan den 3. august 1924 borte mot IFK Eskilstuna i en kamp IK Sleipner vant 3&ndash;1. I mesterskapssesongen 1937/38 med IK Sleipner spilte Tore «Tosse» Keller alle 22 seriekampene. På landslaget debuterte han under Sommer-OL i Paris den 29. mai 1924 i Sveriges storseier 8&ndash;1 over  med score kampens 5&ndash;0 -mål i 1 min i 2. omg. Sin siste landskamp fikk han på tur hjem fra VM i Fotball 1938 i den nordiske mesterskapskampen mot Danmark 21. juni 1938 som Sverige vinner 1&ndash;0, bare 2 dager etter bronsefinalen i VM.

Han var en del av det svenske landslaget som fikk bronse i sommer-OL 1924.
Han spilte for Sverige både i fotball-VM 1934 og fotball-VM 1938. I VM 1938 scora han hat-trick da Sverige slo  hele 8&ndash;0. Dette er det motstridende websider på (hatrick) og og og.

## Annet
I 1923 gikk Tore Keller en 5 000 meter på vanlige rørskøyter på tiden 12.11,7.

## Meritter
* 1924  Paris -  OL-Bronse i fotball (Sverige) 
* 1938  Frankrike - 4.-plass i Fotball-VM
* 1938 Seriemester med IK Sleipner i Allsvenskan

## Referanser


## Eksterne lenker
* 
*  Biografi på IKSleipner.se med bilder og karikaturtegninger.
*  Profil på Fussballdaten.de
*  Svensk fotboll år för år...1938 forside bilde etter å ha vunnet Allsvenskan med IK Sleipner sesongen 1937/38.
*  IK Sleipner lagbilder 1920-1929 og IK Sleipner lagbilder 1930-1939
Plura (elv)

**Plura** (IFA: *płu:`ra*) er et norsk vassdrag i Plurdalen i Rana kommune på Helgeland i Nordland. Elven har sin fjerneste kilde i den svensk-norske innsjøen Lille Umvatnet 629 moh. Derifra renner vannet nordover til Kallvatnet på norsk side, som noen ganger omtales som Pluras kilde. Plura renner først i en nordlig og deretter i en vestlig retning gjennom Plurdalen. Plura har sitt utløp i Ranelva ca. 10 km før dennes utløp i Ranfjorden.

Plura renner både over og under bakken, og har Norges lengste underjordiske løp (3,8 km). Elva er rik på laks, ørret og røye. Før midten av 1960-årene var Plura en stor elv, som vasket ut kalkstein i fjellet og frembragte flere grotter nedover Plurdalen. Gjennom Pluragrotta passerte det 20 000 kubikkmeter vann i minuttet. Etter oppdemningen av Kallvatnet, ble Plura nesten tørrlagt, og vannet i Pluragrotta ble stående som i en vannlås.

Navnet har trolig sammenheng med verbet «prula», som betyr «kokende» og «sydende» i lokal dialekt.

## Etymologi
Gården Plurheia, som er oppkalt etter elva, ble ryddet omkring 1650, men omtales ikke før i 1661. Den første personen som omtales i sammenheng med gården er oppsitter og leilending Dave Persa (David Pedersen) Plurhei. Han ble født i 1681 i Mo i Rana og døde i 1739 på gården Plurheia i Nord-Rana.

Gårdsnavnet ble skrevet *Prul Hey* i 1661, *Prulhey* i 1666, *Prugelhey* i 1701, *Prugelhei* i 1723, *Pruvelhede* i 1729, *Prugelhej* i 1801 og *Prugelhei* i 1838, 1865, 1875, 1885 og 1891. I 1900 og 1920 ble navneformene *Plurheien* og *Plurheia* benyttet. Dette tyder på at elva opprinnelig het **Prula*, og at det nåværende navnet oppstod mellom 1891 og 1900 ved en ombytting av *l* og *r*.

Å *prule* er et eldre og utdødd uttrykk i ranværingsdialekt som betyr «å koke». I bokverket *Norske bygdemaal* nevner Hans Ross (1833–1914) verbet «pråla», som betyr «larme», «lage leven», og som også finnes i svenske dialekter. Det er beslektet med de tyske verbene *prahlen* og *protzen*, såvel som med det norske verbet *å prale*, som betyr «å skryte». Elva er i strid med mange fosser og stryk, og navnet er forklart som å ha betydningen en «kokende» eller «sydende» elv.

Gården Plurheia ble nedlagt i 2019.

## Sportsdykking

Pluragrotta er et populært sted for sportsdykkere fra hele verden, deriblant Australia, Tyrkia, Mexico og Tyskland.  Den er Nord-Europas største vannfylte grotte, og det tilrettelegges for grotteturisme på fjellgården Jordbru i Plurdalen.

Sportsdykkingen har ikke vært uten risiko. I 2006 omkom en person, og i 2014 omkom det to personer.

## Bildegalleri

Plura A.JPG|Plura sett nede i dalen
Plura B.JPG
Plura D.JPG
Plura G.JPG
Plura J.JPG
Plura L.JPG
Plura O.JPG
Plura P.JPG
Plura R.JPG
Plura T.JPG
Plura U.JPG
Plura V.JPG
Plura X.JPG
Plura Y.JPG
Plura Z.JPG


## Referanser




## Kilder
### Bøker
*
*
*

### Nettsteder
*
*
*
*
*

## Eksterne lenker
*
Grønfjelldalen

**Grønfjelldalen** er et dalføre i Rana kommune i Helgeland i Nordland. Dalen har sin beliggenhet på vestsiden av Dunderlandsdalen, og er oppkalt etter Grønfjellet, hvis høyeste punkt er 1057 meter over havet.

Dalføret er rikt på mineraler, spesielt kvarts, muskovitt, plagioklas, kalifeltspat, grafitt, sinkblende og blyglans. Det inneholder også forekomster av svovelkis, magnetkis, magnetitt, markasitt, kobberkis og rutil. Litologisk er dalføret preget av muskovittskifer av ekstrutivt opphav, der den opprinnelige bergarten var tuff,  amfibolitt av intrusiv opprinnelse, der den opprinnelige bergarten var doleritt, og sedimentær granatglimmerskifer, som har utviklet seg fra gråvakke.

Grønfjellåga renner gjennom dalen, og munner ut som en side-elv til Ranelva.

Grønfjelldalen har vei-forbindelse til E6, via en bru (Nevernesbrua), ca. 3 km nord for Storforshei.

Næringsgrunnlaget i Grønfjelldalen er jordbruk.

Grønfjelldal skole, som også fungerte som grendehus, brant ned natt til 3. mars 2007. Den 7. november 2009 stod et nytt skolebygg ferdig, og den 22. juni 2010 vedtok Rana kommunestyre at skolen settes i drift høsten 2010.

## Folketall
Statistisk sentralbyrå http://www.ssb.no/emner/03/hjulet/2008-10-17-01.html oppgir følgende folketall for Grønfjelldalen:

## Referanser
Ungarn under Paralympiske vinterleker 2002

**[[Ungarn]]** deltok med to deltakere i de **[[paralympiske vinterleker 2002|paralympiske vinterlekene 2002]]** i Salt Lake City i USA. Han deltok i slalåm.

## Medaljer

## Deltakere
;Alpin skiidrett
:Sandor Navratyil

## Kilder
*Participation Numbers Salt Lake City 2002 Paralympic Winter Games hos paralympic.org
*Medal Standings Salt Lake City 2002 Paralympic Winter Games hos paralympic.org 
*Søkeside på lekenes offisielle hjemmeside
Sandor Navratyil

**Sandor Navratyil** (født 31. desember 1964) er en ungarsk funksjonshemmet alpinist og rullestoltennisspiller.

Han ble handikappet i en bilulykke, og begynte å konkurrere i alpint i 1998, og deltok i sin første internasjonale konkurranse i 2000. Før dette deltok han i Paralympiske sommerleker 1996 i Atlanta, der han deltok i rullestoltennis. I alpint konkurrerer han i klassen LW11.

## Meritter
* Paralympiske vinterleker 2006
** Deltok i storslalåm, men kvalifiserte seg ikke til finalerunden

* Paralympiske vinterleker 2002
** 10.-plass i slalåm
Anne Graham Lotz

**Anne Graham Lotz** (født 21. mai 1948) er en amerikansk kristen predikant og forfatter. Hun er leder for og grunnlegger av AnGeL Ministries. Hun er i Skandinavia særlig kjent som frontfigur i den internasjonale forkynnelseskampanjen «Just Give Me Jesus» som er nært knyttet til den norske, tverrkirkelige grasrotorganisasjonen JesusKvinner.

Anne Graham Lotz er datter av Billy Graham og Ruth Graham. Billy Graham er verdensevangelist og grunnlegger av *Billy Graham Evangelistic Association*. Annes bror, Franklin Graham, har overtatt lederplassen etter sin far.

Anne Graham Lotz har siden begynnelsen av 1980-tallet reist rundt i verden som evangelist. På samme måte som for faren, er det mest sentrale i hennes forkynnelse det enkle, kristne evangeliet om frelse.

## Bibliografi
Anne Graham Lotz er forfatter og har skrevet flere bøker. Hun har som forfatter mottatt priser for enkelte av bøkene og noen har vært bestselgere. Hennes bøker er oversatt til flere språk. Hun har også bidratt med artikler i aviser og tidsskrift.

* *… mangelfull liste …*
* ? – *Bare gi meg Jesus (Just give me Jesus)*. 
* ? – *Mine øyne har sett Herren – en personlig vekkelse.*

## Referanser


## Eksterne lenker
* www.annegrahamlotz.com – Anne Graham Lotz
* www.billygraham.org – Billy Graham Evangelistic Association
Lourenço Marques

**Lourenço Marques** var en portugisisk sjøfarer og handelsmann i det 16. århundre. I 1544 utforsket av området omkring det som i dag heter Maputo-bukta (Baía de Maputo) utenfor hovedstaden Maputo i Mosambik.  

På ordre fra kongen i Portugal, João III, fikk bukta navnet *Baía de Lourenço Marques* (Lourenço Marques-bukta) til hans ære. Bosettingen som ble etablert på østsiden av bukta fikk også navnet *Lourenço Marques*. Byen Lourenço Marques var hovedstad i Mosambik fra 1898, og skiftet navn til Maputo 3. februar 1976, året etter Mosambiks selvstendighet.
## Referanser
Norge under Paralympiske vinterleker 2002

**[[Norge]]** deltok med i alt 27&nbsp;deltakere i de **[[paralympiske vinterleker 2002|paralympiske vinterlekene 2002]]** i Salt Lake City i USA. Disse tok til sammen 19 medaljer. 

## Medaljer

### Gull
;Langrenn og skiskyting
:Ragnhild Myklebust (4), Nils Erik Ulset, Kjartan Haugen, Helge Flo, og Andreas Hustveit, samt stafett 3x2,5&nbsp;km (Tone Gravvold, Ragnhild Myklebust og Siw Kristin Vestengen)

### Sølv
;Kjelkehockey
:Helge Bjørnstad, Knut Erling Granaas, Eskil Hagen, Atle Haglund, Kjetil Korbu Nilsen, Rolf Einar Pedersen, Tommy Rovelstad, Erik Sandbraathen, Johan Siqveland, Geir Skogstad, Stig Tore Svee, Morten Syversen, Arne Birger Vik, Roger Johansen
;Skiskyting
:Tone Gravvold
;Langrenn
:Andreas Hustveit

### Bronse
;Langrenn
:Siw Kristin Vestengen (3), Tone Gravvold, og stafettlaget for herrer (Karl Einar Henriksen, Kjartan Haugen, Andreas Hustveit)
;Alpin skiidrett
:Asle Tangvik

## Deltakere
;Alpin skiidrett
:Asle Tangvik, Knut André Nordstoga, Harald Guldahl
;Skiskyting og langrenn
:Tone Gravvold, Siw Kristin Vestengen, Karl Einar Henriksen, Kjartan Haugen, Andreas Hustveit, Helge Bjørnstad, Stein-Oluf Horn, Ragnhild Myklebust, Nils Erik Ulset
;Kjelkehockey
:Helge Bjørnstad, Knut Erling Granaas, Eskil Hagen, Atle Haglund, Kjetil Korbu Nilsen, Rolf Einar Pedersen, Tommy Rovelstad, Erik Sandbraathen, Johan Siqveland, Geir Skogstad, Stig Tore Svee, Morten Syversen, Arne Birger Vik, Roger Johansen
Asle Tangvik

**Asle Tangvik** (født 3. oktober 1975 på Kvål i Melhus) er en norsk funksjonshemmet alpinist som har konkurrert for Trønderlyn.

Tangvik ble handikappet 1986, da han mistet venstre fot etter å ha blitt overkjørt av en lastebil. Han har deltatt i alle paralympiske vinterleker fra 1994 til 2010. Han debuterte på Lillehammer i 1994, og konkurrerer i klassen LW2. 

En bronse i storslalåm tatt under Paralympiske vinterleker i 2002 er hans gjeveste bragd i idrettssammenheng.

Han ble født og vokste opp på Kvål, men flyttet i voksen alder til Oslo. 

## Meritter
* Paralympiske vinterleker 2006
** 18.-plass i super-G
** 25.-plass i utfor
** 37.-plass i storslalåm

* Paralympiske vinterleker 2002
** Bronse i storslalåm
** 5.-plass i super-G
** 10.-plass i slalåm
** 11.-plass i utfor

* VM 2000
** 9.-plass i storslalåm og slalåm
** 10.-plass i super-G
** 12.-plass i utfor

* Paralympiske vinterleker 1998
** 4.-plass i storslalåm og super-G
** 15.-plass i utfor

* Paralympiske vinterleker 1994
** 8.-plass i storslalåm
** 11.-plass i utfor
** 16.-plass i super-G

## Referanser


## Eksterne lenker
*
Gustav Wetterström

**Gustav Wetterström** (1911–1991) er en tidligere svensk fotballspiller. Han spilte for klubben IK Sleipner og s landslag.

Han spilte i fotball-VM 1938 i Frankrike, hvor han scora hat-trick i 8&ndash;0 seieren over , selv om mange kilder utenfor FIFA har kreditert ham for fire mål i den kampen. Også lagkameraten Tore Keller scora hat-trick i samme kamp.

## Referanser


## Eksterne lenker
*
Persienne

**Persienne** (av «fra Persia») er en solskjerm som monteres på innsiden av et vindu for å sperre for innsyn og/eller sollys. Persienner er vanligvis laget av plast eller metall, og av og til også tre.

Vannrette persienner er den vanligste typen og består av vannrette metallspiler opphengt i et system av tråder. Spilene kan vris (ofte ved hjelp av en stav) for å justere lysmengden som slippes inn, eller trekkes opp (ofte ved hjelp av en eller flere tråder) slik at de er ute av veien. Justeringsstaven og -trådene er ofte plassert på samme siden av persiennen og kan vikles inni hverandre.

## Typer
I tillegg til å komme i forskjellige størrelser (for å passe vinduer av ulik størrelse) finnes de også i en rekke forskjellige utforminger, stiler, materialer (f.eks. treverk, plast eller aluminium), farger og mønstre.

Noen forskellige typer etter utforming er:
* Foldegardiner eller liftgardiner (*Roman blinds*)
* Lamellgardiner (*vertical blinds*)
* Panelgardiner (*panel blinds*)
* Plissegardiner (*pleated blinds*)
* Rullegardiner (*roller blinds*)
* Vannrette persienner (*Venetian blinds*)

De senere årene har det kommet flere smarthus-løsninger for automatisk styring av persienner, og disse kan programmeres slik at de fungerer som en form for lysstyring ved å regulere innslipp av dagslys på dagtid og gi ekstra privatliv på kveldstid.

## Se også
* Blendingsgardin
* Gardin

## Eksterne lenker
*
Leirmineral

**Leirmineral** tilhører en gruppe av mineraler som kalles sjiktsilikat. På grunn av sine fysikalske og kjemiske egenskaper forekommer leirmineralene oftest i kornfraksjonen <0,002 mm i naturen. Jord som er rik på leirmineraler, kalles leire.

## Krystallstruktur

Leirmineralene klassifiseres etter deres krystallografi. Strukturen varierer med typer av enten oktaederlag eller tetraederlag, som er bundet sammen elektrostatisk. Mellom lagene ligger ofte store ioner som f.eks. kalium som også bidrar til å binde lagene sammen. Strukturen kan i tillegg bestå av hydroksyloktaedre. Den krystallografiske sammensetningen analyseres ved XRD som bestemmer tykkelsen på hvert lag; vanligvis 7Å, 10Å eller 14Å.

## Litteratur

* G. W. Brindley & G. Brown: *Crystal Srtucture of Clay Minerals and their X-Ray Identification*. Mineral Society London. 1980.
* A. C. D. Newman: *Chemistry of Clays and Clay Minerals*. Mineral Society London. 1987.
* B. Velde: *Origin and Mineralogy of Clays*. Springer Verlag. Berlin Heidenberg. 1995.
Gardin

En **gardin** er et stykke tøy som henges opp i eller inntil et vindu for å blokkere lys og/eller innsyn, i motsetning til draperi som henges opp andre steder enn vinduer. Gardinene kan være lengder av tøy som henges opp vertikalt ved siden av vinduet, med eller uten kappe som henges opp horisontalt, eller kun en kappe i øvre del av vinduet.

Kafégardin er en horisontal kappe i nedre del, og samtidig også i øvre delen av vinduet.

## Se også
* Blendingsgardin
* Persienne
## Eksterne lenker
*
When Dream and Day Unite

***When Dream and Day Unite*** er debutalbumet til det progressiv metal-bandet Dream Theater. 

Albumet ble innspilt på Kajem/Victory Studios i Pennsylvania, og er det eneste av Dream Theaters album med Charlie Dominici som vokalist.

På albumets 15. årsdag ble hele albumet spilt gjennom av Dream Theaters nåværende besetning på en konsert i Los Angeles, California. Til slutt ble også de tidligere Dream Theater-medlemmene Charlie Dominici og Derek Sherinian tatt opp på scenen for å spille to ekstrasanger sammen med bandet. Konserten ble innspilt og selges via YtseJam Records under navnet *[[When Dream and Day Reunite]]*.

## Sporliste
#«A Fortune in Lies» – 5:12 (musikk av Dream Theater, tekst av Petrucci)
#«Status Seeker» – 4:15 (Dream Theater, Dominici/Petrucci)
#«Ytse Jam» – 5:43 (Dream Theater, instrumental)
#«The Killing Hand» – 8:40 (Dream Theater, Petrucci)
#*I. «The Observance»
#*II. «Ancient Renewal»
#*III. «The Stray Seed»
#*IV. «Thorns»
#*V. «Exodus»
#«Light Fuse and Get Away» – 7:23 (Dream Theater, Moore)
#«Afterlife» – 5:27 (Dream Theater, Dominici)
#«The Ones Who Help to Set the Sun» – 8:04 (Dream Theater, Petrucci)
#«Only a Matter of Time» – 6:35 (Dream Theater, Moore)

## Besetning
*Charlie Dominici – Vokal
*Kevin Moore – Keyboard
*John Myung – Bass
*John Petrucci – Gitar
*Mike Portnoy – Trommer

## Eksterne lenker
*
Renavl

**Renavl** er ingen definert avlsmetode, men kan betegnes som avl med blodslinjer der innavl og kryssavl ikke inngår. I så måte blir linjeavl i kontrollerte former regnet som renavl.

Innen genetikken regnes en rase som «ren» hvis den består av homozygote individer med samme genotype, men rene raser i en slik forstand forekommer knapt i praktisk avlsarbeid, og slett ikke innen dyreavl. Husdyravl er i så måte snarere raseavl (paring av stambokførte dyr av samme stamme) enn renavl.

## Se også
* Avl

## Referanser
Matadoravl

**Matadoravl** er en avlsmetode som beskriver gjentatt bruk av samme hann, som regel på grunn av popularitet og/eller manglende tilgjengelighet av andre hanner.

Matadoravl er en måte å begrense utavl på, der de fleste generasjoner blir mer eller mindre i slekt med hverandre. Gjennom matadoravl kan man således sørge for at det er de beste avlsdyrenes egenskaper som blir videreført, men det bærer også med seg en risiko for reduksjon av rasens genetiske mangfold. Matadoravl kan således føre til at genfeil spres ukontrollert. Et eksempel på dette er arvelig greyhound nevropati. For hundeavl anbefaler Norsk Kennel Klub at en hund ikke bør ha flere avkom enn tilsvarende  av antall registrerte hunder i rasepopulasjonen over en 5 års periode. Genetikere anbefaler imidlertid maksimalt  for tallrike hunderaser.

Matadoravl har også mye til felles med linjeavl, men den foregår kun på et nivå.

## Se også
* Avl

## Referanser
Knights of the New Thunder

***Knights of the New Thunder*** er et studioalbum av TNT som ble utgitt i oktober 1984. Albumet lå syv uker på VG-lista i 1984, med niendeplass som beste plassering Albumet var et internasjonalt gjennombrudd for TNT (selv om de skulle ta enda et steg med oppfølgeren *[[Tell No Tales]]* i 1987), og de fikk en liten hit med «Seven Seas», som ble gitt ut som singel.

Albumet kom ut med to forskjellige omslag. Det første, med toppløse vikingdamer, ble tidlig trukket tilbake.. De opprinnelige vinylutgivelsene hadde litt forskjellig innhold i USA og Europa. «Tor with the Hammer» var ikke med på den amerikanske utgivelsen, mens «Eddie» var utelatt på de europeiske. En utgave med en syvtommer, *American Tracks*, som bonus med «Eddie» var på markedet i Europa.

«USA» og «Eddie» var tidligere gitt ut med Dag Ingebrigtsen som vokalist. Ingebrigtsen er kreditert for bidrag som låtskriver på disse, dessuten på «Without Your Love», «Tor With the Hammer» og «Break the Ice».

## Sporliste
# «Seven Seas» (TNT)
# «Ready to Leave» (Ronni Le Tekrø)
# «Klassisk Romance» (Ronni Le Tekrø)
# «Last Summer's Evil» (Tekrø/Hansen/TNT)
# «Without Your Love» (Ingebrigtsen/Tekrø/Hansen/Black)
# «Tor with the Hammer» (Ingebrigtsen/Hansen)
# «Break the Ice» (Ingebrigtsen/Dahl/Hansen)
# «USA» (Ingebrigtsen/Tekrø/Hansen/Alfheim)
# «Deadly Metal» (Tekrø/Hansen/Alfheim)
# «Knights of the Thunder» (Dahl/Hansen/TNT)
# «Eddie» (Ingebrigtsen/Alfheim)

## Medvirkende
### TNT
*Tony Harnell (kreditert som Tony Hansen) – vokal, låtskriver
*Ronni Le Tekrø – gitar, låtskriver, kor
*Morty Black – bass, synth, låtskriver, kor
*Morten «Diesel» Dahl – trommer, perkusjon, låtskriver, kor
### Øvrige medvirkende
* Bjørn Nessjø - produsent
* Bård Svendsen - keyboard, kor 
* Rune Nordal - tekniker
* Gustav Alfheim - låtskriver, typografi, grafikk
* Åge Hojem - fotograf
* Tor Friesen - art direction, coverdesign, artwork 
* Tor Erik Ledang - coverdesign, artwork 
* Ole Kristian Vaagland - coverdesign, artwork
* Joel Peskin - management 
## Referanser


## Eksterne lenker
*
Raseavl

**Raseavl** er avl for å bevare og forbedre en rase eller en type, gjennom paring av stambokførte dyr av samme stamme. For at raseavl skal være effektiv må det være enighet om målene med avlen. Hovedmålet defineres gjerne i en såkalt rasestandard og målsetningene er gjerne langsiktige. Raseavl må på ingen måte sammenstilles med renavl.

## Se også
* Avl
* Utavl
* Innavl
* Linjeavl
Nana

**Nana** kan vise til:

* Nana (navn) – et kvinnenavn
* Nana (manga) – en japansk manga
* Nana Mouskouri – en gresk sangerinne
* Nana Hedin – en svensk sangerinne, ofte kalt *NaNa* eller *Na Na*
* Nana (skulptur) – en serie figurer skapt av kunstneren Niki de Saint Phalle
* ''Nana'' (film fra 1926) – fransk film fra 1926
* ''Nana'' (TV-serie) – dansk TV-serie fra 1988
Ringerike videregående skole

**Ringerike videregående skole** er en videregående skole beliggende på Sørsiden i Hønefoss, i Ringerike kommune. Skolen tilbyr studieretningene studiespesialisering, idrettsfag, musikk, dans, drama og service og samferdsel. I skoleåret 2006/2007 hadde skolen 684 elever fordelt på 29 klasser, samt 110 ansatte.

Den opprinnelige bygningsmassen (Midtfløyen) sto ferdig i 1886, men skolen ble grunnlagt som *Hønefoss middelskole* og startet først opp i leide lokaler på Nordsiden  av Hønefoss i 1884. I 1923 fikk skolen navnet *Ringerikes høyere skole*, som var et fellesnavn for middelskolen og gymnaset. Middelskolen ble avløst av realskolen ved lov av 1935, men det siste kullet på middelskolen ble uteksaminert først i 1941. Fra 1967 ble navnet på skolen byttet til *Ringerike gymnas*. Samme året ble realskolen flyttet til nye lokaler i Dalsbråten. Videre byttet skolen navn til *Ringerike videregående skole* i 1994.

Skolebygget fra 1886 er utvidet med nybygg en rekke ganger. Den såkalte *Midtfløyen* (gamlebygget) ble først utvidet med et nordlig tilbygg i 1919, kalt *Gymnastilbygget*. I 1957 ble den såkalte *Nordfløyen* (mot Stangs gate) og gymsalen (mot Kongens gate) satt opp. Et helt nytt skolebygg (ved krysset Stangs gate/Kongens gate, der gymsalen sto) ble også tatt i bruk fra nyttår i 2021.

## Bildegalleri

Ringerike videregående skole - nybygg 2020.jpg|Nybygg 2020
Ringerike videregående skole, oppussing 2020.jpg|Ny hovedinngang 2020


## Se også
* Hønefoss videregående skole

## Referanser




## Eksterne lenker
* Hjemmeside
* Buskerud fylkeskommune om Ringerike videregående skole
Kryssavl

**Kryssavl** kjennetegnes gjennom  at avkommet får en større heterozygotigrad i forhold til renavl. To og treveis kryssavl kan i forhold til renavl gi betydelig produksjonsstigning, men slik avl kan også bli problematisk, fordi avkommet oftere blir uensartet. Kryssavl kan for eksempel gi en rekke negative kombinasjonseffekter. Kryssavl er nødvendig for å skape en ny rase.

## Se også
* Avl
Utavl

**Utavl** er avl med dyr som er mindre beslektet med hverandre enn det gjennomsnittlige slektskapet i en populasjon er. Man kan således hevde at utavl er det motsatte av innavl. Utavl brukes gjerne for å begrense effekten av innavl og/eller linjeavl. Formen er også mye benyttet innen forskning.

Utavl defineres gjerne som avl i en såkalt *lukket koloni*, avl uten et seleksjonskriterium (systematisk utvalg av avlsdyr i forhold til et bestemt mål), og avl med mindre en 1 prosent økning i innavlskoeffiisieten per generasjon.

## Se også
* Avl
* Tilbakekrysning
Intuition

***Intuition*** er et musikkalbum av TNT som ble utgitt i 1989. Albumet befant seg på VG-lista i til sammen seks uker med tredjeplass som topp, mens singelen «Intuition» oppnådde femteplass og var fem uker blant topp 40. Tony Harnells venn Joe Lynn Turner kom til Trondheim under innspillingen av albumet for å bidra med bakgrunnsvokal.

## Sporliste
#«A Nation Free (Intro)» (Harnell/Tekrø)
#«Caught Between the Tigers» (Harnell/Tekrø)
#«Tonight I'm Falling» (Harnell/Tekrø)
#«End of the Line» (Harnell/Tekrø)
#«Intuition» (Harnell/Tekrø)
#«Forever Shine On» (Harnell/Tekrø/Black)
#«Ordinary Lover» (Harnell/Tekrø)
#«Learn to Love» (Harnell/Tekrø)
#«Take Me Down (Fallen Angel)» (Harnell/Tekrø)
#«Wisdom» (Harnell/Tekrø)

## Personal
### TNT
*Tony Harnell – vokal, låtskriver, kor
*Ronni Le Tekrø – gitarer, 1/4 stegs gitar, hovedvokal på «Ordinary Lover»
*Morty Black – bass, pedal synthesizer, båndløs bass, reverb og koreffekter på «Forever Shine On»
*Morten Skogstad – trommer (som Kenneth Odiin)

### Øvrige medvirkende
*Kjetil Bjerkestrand – keyboard
*Joe Lynn Turner – bakgrunnsvokal
*Bjørn Nessjø - produsent, tekniker
*Rune Nordal - tekniker 
*Timothy White - fotograf 
*Michael Bays - art direction
*Mitchell Kanner - art direction
*Gabriel Contreras - illustrasjon 

## Referanser


## Eksterne lenker
*
Tell No Tales

***Tell No Tales*** er et musikkalbum som ble utgitt av TNT i 1987. Dette albumet vant Spellemannprisen 1987 i klassen rock.

## Sporliste
#«Everyone's a Star» (Harnell/Tekrø)
#«10&nbsp;000 Lovers (In One)» (Harnell/Tekrø/Dahl)
#«As Far As The Eye Can See» (Harnell/Tekrø)
#«Sapphire» (Harnell/Tekrø)
#«Child's Play» (Harnell/Tekrø)
#«Smooth Syncopation» (Harnell/Tekrø)
#«Listen to Your Heart» (Harnell/Tekrø)
#«Desperate Night» (Harnell/Tekrø)
#«Northern Lights» (Harnell/Tekrø/Nessjø)
#«Incipits» (Harnell/Tekrø)
#«Tell No Tales» (Harnell/Tekrø/Dahl)

## Medvirkende
### TNT
*Tony Harnell – vokal, låtskriver
*Ronni Le Tekrø – gitarer, gitar synthesizer, låtskriver
*Morty Black – bass, pedal synthesizer
*Morten «Diesel» Dahl – trommer, perkusjon, låtskriver 
### Øvrige medvirkende
* Bjørn Nessjø - keyboard, produsent
* Bård Svendsen - keyboard, programmering
* Carl Haakon Waadeland - keyboard, programmering
* Håkon Iversen - bakgrunnvokal 
* Rune Nordal - tekniker
* Mario Rodriguez - tekniker
* Bob Ludwig - mastering
* Mark Weiss - fotograf 
* Jackie Murphy - coverdesign
* Koppel & Scher - coverdesign
* Carole Haldaman - hårstylist 
* Michael Longo - hårstylist
* Rita Starnella - hårstylist 
* Michael Guido - management (Juridisk bistand)
* Marsha Vlasic - management 
* Alan Chanzis - management
* Per Ola Holden - crew 
## Eksterne lenker
* 
* Tell No Tales Discogs
Realized Fantasies

***Realized Fantasies*** er et musikkalbum av TNT som ble utgitt i 1992.

## Sporliste
#«Downhill Racer» (Harnell/Tekrø/Black)
#«Hard to Say» (Harnell/Tekrø)
#«Mother Warned Me» (Harnell/Tekrø/James)
#«Lionheart» (Harnell/Tekrø/James)
#«Rain» (Harnell/Tekrø)
#«Purple Mountain's Majesty» (Harnell/Tekrø/Stokke)
#«Rock n' Roll Away» (Harnell/Tekrø/James)
#«Easy Street» (Harnell/Tekrø/James/Pedersen/Icon)
#«All You Need» (Harnell/Tekrø/Black)
#«Indian Summer» (Harnell/Tekrø)

## Personell
### TNT
*Tony Harnell – vokal
*Ronni Le Tekrø – gitarer, keyboard, 1/4 stegs gitar
*Morty Black – bass
*John Macaluso – trommer
### Øvrige medvirkende
*Joe Lynn Turner – Bakgrunnsvokal
*Dag Stokke – keyboard, stemmesynth, låtskriver på *Purple Mountain's Majesty*, tekniker
*Rich Tancredi – keyboard
*T.J. Kopetic – keyboard
*Peter Wood – piano på «Easy Street»
*Kyf Brewer – harpe på «All You Need»
*Ric Wake - produsent 
*Del James - låtskriver på *Mother Warned Me*, *Lionheart*, *Rock n' Roll Away* og *Easy Street*
*Børge Pedersen - låtskriver på *Easy Street*
*Bobby Icon - låtskriver på *Easy Street*
*Thomas R. Yezzi - tekniker
*Bob Cadway - tekniker
*Dan Hetzel - tekniker
*Carl Clanville - tekniker 
*Gary Lyons - miksing 
*George Marino - mastering
*Dave Feld - A&R
*Jason Flom - A&R
*Bob Defrin - art direction
*David Barratt - produksjonskoordinator
*Brad Hitz  - fotograf 
*Bob Hickson - illustrasjon

## Eksterne lenker
*
Elin Prøysen

**Elin Julie Prøysen** (født 1949) er en norsk visesanger, journalist og forfatter. Hun er datter av visedikteren og forfatteren Alf Prøysen.

Hun platedebuterte i 1959 på farens plate *I bakvendtland* og *Det er gemt å bo på landet*. Hun studerte folkeminnevitenskap ved Universitetet i Oslo på 1970-tallet, og har også utgitt flere bøker. Hun var lenge journalist i *[[Foreldre & Barn]]*. Elin tok senere opp studiene, og høsten 2002 tok hun hovedfag i nordisk språk og litteratur med en oppgave om Alf Prøysens Lørdagsstubber. Hun har arbeidet ved Norsk visearkiv og som forskningsbibliotekar i musikkavdelingen ved Nasjonalbiblioteket.

I anledning Prøysen-jubileet i 2014 ga hun ut 4-bindsverket *Alf Prøysen. Viser og dikt* sammen med Per Husby.

Hun er gift med Egil Johansson som hun også har utgitt flere plater sammen med.

## Plateutgivelser
* *[[Det er gemt å bo på landet/I bakvendtland]]* single, m/Alf Prøysen (1959)
* *[[Pikeønsker fra en veranda]]* (1973)
* *[[Vise-en gave]]* EP (1975)
* *[[Emigrantviser (album)|Emigrantviser]]* (1976)
* *[[Prøysen for to]]*, m/Egil Johansson (1977)
* *[[Med et smil (album)|Med et smil]]*, m/Egil Johansson (1978)
* *[[Nå swinger vi]]*, m/Egil Johansson (1981)
* *[[Dans med Prøysen]] greieste hits 2* m/Egil Johansson (2007)
* *[[Fra hompetitten til bakvendtland]]* greieste hits 3 m/Egil Johansson (2010)
* *[[Igjen og igjen]] greieste hits 4*, m/Egil Johansson (2014)

## Bokutgivelser
* 1973 *Folkelige viser*
* 1989 *Pappa Alf*
* 1993 *Hurra for meg*
* 2004 *Alf Prøysen* – biografi for barn
* 2007 *[[Sangene i våre hjerter]]*
* 2009 *Veien til Tirilltoppen* – biografi om Anne-Cath. Vestly for barn

## Referanser


## Eksterne lenker
* Hjemmeside
Three Nights in Tokyo

***Three Nights in Tokyo*** er et konsertalbum av det norske rockebandet TNT. Albumet ble utgitt i 1992 før gruppa tok en fire års pause.

## Sporliste
#«Purple Mountain's Majesty» (Harnell/Tekrø/Stokke)
#«Hard to Say Goodbye» (Harnell/Tekrø)
#«Downhill Racer» (Harnell/Tekrø/Black)
#«As Far as the Eye Can See» (Harnell/Tekrø)
#«10&nbsp;000 Lovers (In One)» (Harnell/Tekrø/Dahl)
#«Guitar Solo» (Ronni Le Tekrø)
#«Indian Summer» (Harnell/Tekrø)
#«Lionheart» (Harnell/Tekrø/James)
#«Seven Seas» (TNT)
#«Mother Warned Me» (Harnell/Tekrø/James)
#«Everyone's a Star» (Harnell/Tekrø)

## Personell
### Band
*Tony Harnell – vokal
*Ronni Le Tekrø – gitar
*Morty Black – bass
*John Macaluso – trommer

### Tilleggspersonell
*Dag Stokke – keyboard

## Eksterne lenker
*